Florin Cîțu a declarat luni seară la Digi24 că își menține declarația potrivit căreia toți românii trebuie să participe la costurile acestei crize, însă, întrebat dacă demnitarii vor avea salariile tăiate, ministrul Finanțelor a spus că „nu cred că ne permitem prea multe războaie în acest moment”.

Cosmin Prelipceanu: Demnitarii ar urma să aibă salariile reduse?

Florin Cîțu: „Problema e de moment și cred că putem să facem acest lucru, să suportăm toți costurile. Unii suportă astăzi, alții după acest moment. Cred că astăzi trebuie să ne concentrăm pe toare resursele pe care le avem în aparatul administrativ și pe sectorul sanitar, să menținem sănătatea românilor. E un obiectiv principal. Eu știu ce am spus și în mențin opinia că avem un aparat administrativ poate superdimensionat, este ineficient, dar este problema de moment, când faci aceste lucruri și nu cred că ne permitem astăzi prea multe războaie.”